BUXORO ShAHRIDA FUQAROLARNI ChET ELLARDA IShGA JOYLAShTIRISh BO‘YIChA XO‘JALIK HISOBIDAGI MINTAQAVIY BYuRO TAShKIL ETISh TO‘G‘RISIDA

Vazirlar Mahkamasi qaror qiladi:
 1. Buxoro viloyati hokimligi hamda O‘zbekiston Respublikasi Mehnat va aholini ijtimoiy muhofaza qilish vazirligining Buxoro shahrida Fuqarolarni chet ellarda ishga joylashtirish bo‘yicha xo‘jalik hisobidagi mintaqaviy byuro tashkil etish to‘g‘risidagi taklifi qabul qilinsin.
 2. O‘zbekiston Respublikasi Mehnat va aholini ijtimoiy muhofaza qilish vazirligi Buxoro viloyati hokimligi bilan birgalikda O‘zbekiston Respublikasi Vazirlar Mahkamasining “O‘zbekiston Respublikasi fuqarolarining chet ellardagi mehnat faoliyatini tashkil etishni takomillashtirish chora-tadbirlari to‘g‘risida” 2003-yil 12-noyabrdagi 505-son qaroriga muvofiq Fuqarolarni chet ellarda ishga joylashtirish bo‘yicha xo‘jalik hisobidagi Buxoro mintaqaviy byurosi faoliyatini tashkil etishni ta’minlasin.
 3. Buxoro shahridagi Fuqarolarni chet ellarda ishga joylashtirish bo‘yicha xo‘jalik hisobidagi mintaqaviy byuro xodimlarining cheklangan umumiy soni 16 kishidan, shu jumladan boshqaruv xodimlari soni 12 kishidan iborat etib belgilansin.
 O‘zbekiston Respublikasi Vazirlar Mahkamasining 2003-yil 12-noyabrdagi 505-son qaroriga 5-ilovadagi “Nukus va Qarshi shaharlarida” so‘zlari “Nukus, Qarshi va Buxoro shaharlarida” so‘zlari bilan almashtirilsin.
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari R.S. Azimov zimmasiga yuklansin.